Gruppe A ble spesiell på flere måter. Frankrike – som på forhånd var ansett til å være gruppas kanskje sterkeste lag – hadde mye intern uro, og endte sist i gruppa med 1 poeng og 1 scoret mål. Sør-Afrika på sin side ble første vertsnasjon noensinne som ble utslått allerede i gruppespillet. Uruguay vant som sagt til slutt gruppa ganske klart etter de slo toer Mexico i den siste kampen. Hadde det blitt uavgjort i siste kamp ville tabellen likevel blitt den samme, da Uruguay hadde best målforskjell etter sin 3-0 nedsabling av Sør-Afrika på kampdag 2.